|  |  |  |
| --- | --- | --- |
| **Komisija za knjižnični sistem UM** |  | **8. seja**  |
| **Vodja sestanka:** dr. Zdenka Petermanec**Zapisnik:** Borut Gaber |  | **Datum: 9. 6. 2016****Ura: 13:00 – 14:10**  |

Zapisnik 8. seje

**Prisotni**: dr. Zdenka Petermanec (UKM), Ines Gusel (EPF), dr. Jana Batič (PeF), mag. Jerneja Prostor (PF), dr. Marjan Senegačnik (FOV), Mojca Garantini (FF), Mojca Markovič (FERI), Nevenka Balun (FZV), dr. Peter Šenk (FG), dr. Simon Špacapan (FS), dr. Uroš Milutinović (FNM), Zorica Milinović (MF), dr. Lea Marija Colarič Jakše (FT), David Borlinič Gačnik (ŠS UM, PF), Jure Pirc (ŠS UM, PF), Peter Papež (ŠS UM, PF)

**Odsotni:** dr. Blaž Markelj (opravičil, FVV), dr. Irena Ban (FKKT), mag. Ksenija Škorjanc (opravičila, FKBV), dr. Vesna Mia Ipavec (opravičila, FL), dr. Zdravko Praunseis (opravičil, FE),

**Vabljeni:** mag. Dunja Legat (UKM), Sandra Kurnik Zupanič (UKM), Borut Gaber (UKM)

**Dnevni red**:

1. Pregled in potrditev zapisnika 7. redne seje
2. Prispevek za knjižnice – letna članarina za študente UM
3. Rezultati razpisa ARRS za sofinanciranje mednarodne znanstvene literature v letu 2016
4. Usposabljanje/testiranje C3 izposoja
5. Akademska izkaznica
6. Razno

**Ad. 1: Pregled in potrditev zapisnika 7. redne seje**

**SKLEP 1.1**: Predlagani dnevni red je bil potrjen.

Trije člani so se zaradi odsotnosti na prejšnjih sejah vzdržali.

**SKLEP 1.2**: KISUM je potrdil zapisnik 7. redne seje KISUM z dne 17. 3. 2016.

**Ad. 2: Prispevek za knjižnice – letna članarina za študente UM**

Ravnateljica UKM je člane KISUM seznanila z aktivnostmi pri sprejemanju višine prispevka za knjižnice članice in UKM v študijskem letu 2016/2017. Upravni odbor UM je na svoji 19. redni seji 3. 6. 2016 potrdil predlog prispevka v višini 7,50 EUR, pod pogojem, da se podaljša odpiralni čas čitalnice ČUK za 6 ur ob sobotah in nedeljah. Strokovni svet UKM je na svoji 1. izredni seji 8. 6. 2016 potrdil spremembo odpiralnega časa za čitalnico ČUK:

* od ponedeljka do sobote: od 12. do 24. ure
* ob nedeljah: od 18. do 24. ure.

**SKLEP 2.1:** Ravnateljica UKM je člane KISUM seznanila z razdelilnikom prispevka študentov za knjižnice članic in UKM v študijskem letu 2016/17, in sicer:

* 3,60 EUR za članice.
* 3,90 EUR za UKM (0,30 EUR je namenjenih za podaljšani odpiralni čas čitalnice ČUK ob sobotah in nedeljah).

**Ad. 3: Rezultati razpisa ARRS za sofinanciranje mednarodne znanstvene literature v letu 2016**

Mag. D. Legat je člane KISUM seznanila z rezultati razpisa ARRS za sofinanciranje mednarodne znanstvene literature. Prišli smo v rang najvišje ocenjenih vlog. UM je iz naslova nabave mednarodne znanstvene literature za leto 2017 prejela 142.456,00 EUR.

Sledile bodo naslednje aktivnosti:

1. Izvedba javnega naročila za vse revije, ki so predmet konzorcijev Science Direct in Sage (pod okriljem UKM). Rok: september 2016.
2. Podpis pogodbe med članicami in UKM, ki bo opredeljeval sofinanciranje vseh članic (tudi tistih, katerih revije niso bile predmet razpisa na ARRS) – po sklepu Kolegija dekanov z dne 11. 4. 2016. Rok: oktober 2016.
3. Izvedba naročila in plačilo obveznosti do dobavitelja: UKM

**SKLEP 3.1:** Člani KISUM so se seznanili z rezultati razpisa ARRS za sofinanciranje mednarodne znanstvene literature za leto 2017.

**Ad. 4: Usposabljanje/testiranje C3 izposoja**

Sandra Kurnik Zupanič je predstavila aktivnosti testiranja C3, ki jih za visokošolske knjižnice članic koordinira UKM. Prva faza testiranja se bo zaključila 10. 6. 2016, nato bo UKM zbrala pripombe testatorjev in pripravila poročilo. Glede na pripombe bo pripravljeno 2. testiranje. Na C3 izposojo bomo prešli 1. 1. 2017.

**SKLEP 4.1:** Člani KISUM so se seznanili z aktivnostmi testiranja C3 izposoja.

**Ad. 5: Akademska izkaznica**

Sandra Kurnik Zupanič je poročala o uvajanju akademske izkaznice na UM. Na podlagi leta 2013 sprejetega Pravilnika o akademski izkaznici izdaja UM študentsko izkaznico ter za knjižnične potrebe izkaznico zunanjih uporabnikov. K izdajanju drugih dveh tipov izkaznic  (za visokošolske profesorje in nepedagoške sodelavce) UM še ni pristopila. 1. 10. 2016 se izteče prehodno obdobje, v katerem je v visokošolskih knjižnicah možno uporabljati starejše tipe izkaznic, visokošolski profesorji pa zavračajo izdajo in uporabo izkaznice zunanjih uporabnikov.

**SKLEP 5.1:** Člani KISUM-a predlagajo UM, da pristopi k izvajanju Pravilnika o akademski izkaznici na vseh modulih ter podpre predlog o poenotenju izkaznice za vse zaposlene na UM. Predlagajo tudi dopolnitev pravilnika z novim tipom izkaznice – knjižnična izkaznica.

Predstavnik študentov je predlagal, se na izkaznico za študente doda informacija o članici, kjer študent študira.

**Ad. 6: Razno**

A)

Ravnateljica UKM je člane KISUM (predvsem predstavnike študentov) povabila k sodelovanju v pripravi skupnega programa, ki ga UKM pripravlja ob začetku vsakega študijskega leta »Študentski oktober«.

B) Delovna skupina za razvoj UKM

UKM je lastnica poslovnih procesov s področja upravljanja digitalne knjižnice (institucionalni repozitorij), avtorskih pravic in preverjanja podobnosti vsebin za Univerzo v Mariboru. Ta dogovor je usklajen s sklepom kolegija rektorja z dne 25. 2. 2016.

Ustanovljena je bila delovna skupina za razvoj DKUM, v kateri sodelujejo:

1. mag. Aljoša Nikl (vodja delovne skupine),
2. prof. dr. Milan Ojsteršek
3. mag. Dunja Legat,
4. mag. Marjana Heričko,
5. mag. Andrejka Golob,
6. Jan Bezget,
7. Jerneja Grašič,
8. mag. Janez Brezovnik

Naloge delovne skupine so:

* koordinacija nalog navedenih v 5. členu Dogovora o vzdrževanju in nujnih nadgradnjah digitalne knjižnice Univerze v Mariboru,
* predlaganje procesov za vzpostavitev, delovanje, varnostno politiko in razvoj digitalne knjižnice UM,
* pripravljanje plana nadgradenj in predlaganje prioritet izvajanja nadgradenj,
* obravnava predlogov sprememb pravilnikov pred posredovanjem v formalne postopke sprejemanja,
* spremljanje periodičnih poročil o delovanju in aktivnostih DKUM,
* podajanje predlogov in usmeritev.

Predstavniki študentov so predlagali, da se v delovno skupino vključi tudi predstavnika študentov.

**SKLEP 6.1:** Člani KISUM-a predlagajo kolegiju rektorja UM, da v delovno skupino za razvoj DKUM vključi tudi predstavnika študentov.

dr. Zdenka Petermanec,

predsednica KISUM

V vednost:

* članom KISUM
* prorektorici za razvoj kakovosti UM
* prorektorici za študijsko dejavnost UM
* glavnemu tajniku UM